Neljä sääntöä 





ISIA MHOUSA com 





Allahin, Armeliaan Armahtajan nimeen. 
Kirjoittanut sheikki Muhammad at-Tamimi rahimähullaah (1703-1792). 
Englanninkielisestä käännöksestä suomentanut Ummu Mariam. 


[ Totisesti kaikki —ylistykset ja kiitokset kuuluvat 
Allahille, ylistämme Häntä, ja pyydämme Hänen apuaan 
ja anteeksiantamustaan, ja pyydämme turvaa Allahilta 
omien sielujemme ja tekojemme pahaa vastaan. Häntä, 
joka on saanut Allahin johdatuksen, ei kukaan voi 
johtaa harhaan, ja häntä, jonka Allah on johtanut 
harhaan, ei kukaan voi johdattaa. Todistan, ettei ole 
muuta todellista jumalaa, joka on palvonnan arvoinen, 
kuin yksin Allah, ilman kumppania, ja todistan, että 
Muhammad on Hänen palvelijansa ja lähettiläänsä. 


"Oi te, jotka uskotte! Olkaa hurskaita Allahille 
(tekemällä kaiken, mitä Hän on määrännyt ja 
pidättäytymällä kaikesta siitä, minkä Hän on kieltänyt), 
niin kuin teidän tulisi olla hurskaita. (Totelkaa Häntä, 
olkaa kiitollisia Hänelle, ja muistakaa Häntä aina), 
älkääkä kuolko kuin islamin tilassa [muslimeina 
(täydellisellä alistumisella Allahille) ]." (Koraanin jakeen 
3:102 merkityksen selitys) 


"Oi ihmiskunta, olkaa hurskaita Herrallenne, joka loi 
teidät yhdestä henkilöstä (Aadam), josta Hän loi 


hänelle vaimon (Eeva). Heistä molemmista Hän loi 
lukuisia miehiä ja naisia. Olkaa hurskaita Allahille, jolta 
vaaditte keskinäisiä (oikeuksianne), älkääkä (katkaisko) 
kohdun (yhteyttä, sukulaisuus). Todellakin, Allah vartioi 
teitä lakkaamatta." (Koraanin jakeen 4:1 merkityksen 
selitys) 


"Oi te, jotka uskotte! Olkaa hurskaita Allahille ja 
puhukaa (aina) totta. Hän ohjaa teitä oikeamielisiin 
hyviin tekoihin ja antaa teille teidän syntinne anteeksi. 
Hän, joka tottelee Allahia ja Hänen lähettilästään 
(SAAS), on jo saanut suuren voiton (hän pelastuu 
Helvetin tulelta ja hänet tullaan päästämään sisään 
Paratiisiin)." (Koraanin jakeiden 33:70-71 merkityksen 
selitys) 


Ämmää bä'd (sen jälkeen) todellakin, kaikkein 
totuudenmukaisin puhe on Allahin puhe, se on Allahin 
Kirja, ja paras johdatus on Muhammadin (SAAS) 
johdatus. Kaikista asioista pahimpia ovat uudistukset 
(uskonnossa), ja jokainen uusi asia on bid'ä (uudistus), 
ja jokainen bid'ä on harhaanjohtamista, ja jokainen 
harhaanjohtaminen johtaa Helvettiin. 


Johdanto 


Äl-'ibäädä (palvonta) on termi, joka edustaa sekä 
sisäisiä että ulkoisia tekoja, ja sisältää 
tottelevaisuuden, kunnioituksen, omistautumisen, 
kiitollisuuden ja monien muiden kunnioitettavien 
ominaisuuksien käsitteet. 


Allah (TWT) loi ginn ja ihmiset palvomaan Häntä Yksin, 
ja tästä syystä Hän (SWT) lähetti lähettiläitään ja 
ilmoitti Kirjojaan, jotta ihmiskunta vapautuisi ihmisten 
ja muiden luotujen olentojen palvomisesta ja jotta he 
palvoisivat maailmojen Herraa. 


Palvontaa ei hyväksytä, ellei siihen liity täuhiidiä, aivan 
kuten rukousta ei hyväksytä, ellei siihen liity 
puhdistautumista (tahääraa). Joten kun shirk liitetään 
palvontaan, se turmelee sen, aivan kuten epäpuhtaus 
mitätöi puhdistautumisen. 


Allah (TWT) lähetti lähettiläänsä ja ilmoitti Kirjojaan, 
että ihmiset tietäisivät, mitä täuhiid on, ja että he 
käsittäisivät sen. Hän (SWT) varoitti ihmisiä myös 
shirkistä ja selitti sen vaarat ja vahingon niin tässä 
elämässä kuin Tuonpuoleisessakin. Nämä kaksi 
käsitettä ovat erittäin tärkeitä; tieto niistä on 
välttämättömämpää meille kuin rukouksen ja 
almuveron sekä muiden palvonnan muotojen säännöt ja 
kaikki muut asiat tässä elämässä. Tämä johtuu siitä, 
että ne ovat ensimmäisiä asioita ja kaiken perusta. 
Tästä johtuen rukous, almuvero ja muut palvonnan 


muodot eivät ole oikeita, jos ne eivät perustu oikealle 
uskolle ('ägiidä), mikä on puhdas ja vilpitön täuhiid 
Allahille, Mahtavalle ja Majesteettiselle. 


Täten tämä sheikki Muhammad at-Tamimin 
rahimähullaah kirjoittama kirjanen tekee lukijalle 
helpoksi saada tietoa ja käsitys täuhiidistä ja shirkistä, 
ja tämä tieto ja sen mukaan toimiminen tulee 
johtamaan hänet Paratiisiin ja tulee suojelemaan häntä 
Helvetiltä. 


Sheikki Muhammad Munir ad-Dimashgi on lisännyt 
kommentteja tähän kirjaseen; hänen kommenttinsa on 
merkitty aaltoviivoilla {}. 


Englanninkielisen käännöksen tästä kirjasesta on 
tehnyt Mahmoud ibn Ridha Murad ja hänen 
kommenttinsa on merkitty hakasulkeilla [.] Tämä 
hakasuluissa oleva teksti on meidän lisäyksemme. 


Pyydän Allahia, Armollista, Suuren Valtaistuimen 
Herraa, pitämään huolta sinusta tässä elämässä ja 
Tuonpuoleisessa, ja siunaamaan sinua missä tahansa 
satut olemaan. Pyydän Häntä myös tekemään meistä 


niitä, jotka kun heille annetaan, ovat kiitollisia, ja kun 
heitä koetellaan, he kestävät kärsivällisesti, ja kun he 
tekevät syntiä, he anovat anteeksiantamusta. Nämä 
ominaisuudet ovat onnellisuuden todellisia keinoja. 


Ole tietoinen, varustakoon Allah sinut 
tottelevaisuudella Häntä kohtaan, siitä tosiasiasta, että 
häniifijjä, Abrahamin (AS) uskonto, on Allahin 
palvomista yksin ja vilpittömyyttä Allahille uskonnossa. 
Allah, Ylhäinen, sanoo (merkityksen selitys): "Enkä 
Minä (Allah) ole luonut ginnejä ja ihmisiä kuin 
palvomaan Minua (Yksin)." (Koraani 51:56) 


{Ibn Kathiir rahimähulllaah selitti tämän jakeen Täfsiirissään 
seuraavasti: "Minä olen luonut heidät vain määrätäkseni heitä 
palvomaan Minua, en koska tarvitsen heitä." Minä (sheikki 
Muhammad Munir ad-Dimashgi) sanon: Ei ole epäilystä, että 
ihminen on luotu selväjärkiseksi ollakseen sopiva suorittamaan 
palvonnan teot ja hänet on valmistettu siihen, koska Allah on 
antanut ihmisille järjen ja varustanut heidät aisteilla, näkyvillä 
ja kätketyillä, muiden valmiuksien ohella.? 


Koska tiedät, että Allah on luonut sinut palvomaan 
Häntä, sinun tulisi oivaltaa, ettei palvonta ole aitoa 
ilman uskoa Allahin ykseyteen. Aivan kuten rukous ei 
ole pätevä ilman rukouspesua. Heti kun shirk tai 
monijumalainen tapa tahraa palvonnan teon, se mitätöi 
sen, samoin kuin epäpuhtaus mitätöi rukouspesun. 


{Tai kuten etikka turmelee hunajan, kun sitä sekoitetaan 
siihen, tai kun myrkky menee elimistön sisään, mitä vastaan 
etsimme Allahin suojelusta. } 


[Allah, Ylhäinen, sanoo (merkityksen selitys): "Ei 
mushrikuunien (monijumalaisten, epäjumalien palvojien, 
pakanoiden, niiden, jotka eivät usko Allahin ykseyteen) ole 
soveliasta käydä Allahin moskeijoissa (rukoilla ja palvoa Allahia 
siellä, pitää huolta niiden puhtaudesta ja niiden 
rakentamisesta), kun he todistavat itseään vastaan 
epäuskolla. Sellaisten työt ovat turhia ja Tulessa he tulevat 
asumaan." (Koraani 9:17)] 


Heti kun käsität shirkin saastuttavan ja mitätöivän 
palvonnan teot, ja sen, että shirkiin syyllistyvä henkilö 
muuttuu yhdeksi niistä, jotka tulevat menemään 
Helvettiin, silloin tulet ymmärtämään, että tämän asian 
tietämisestä tulee kaikkein tärkeimpiä tehtäviäsi. 
Suojelkoon Allah sinua liittämästä kumppaneita Hänelle. 
Allah, Ylhäinen, sanoo (merkityksen selitys): "Totisesti, 
Allah ei anna anteeksi kumppaneiden liittämistä 
Hänelle, mutta Hän antaa anteeksi kenelle Hän haluaa 
muita syntejä kuin sen, ja jokainen, joka asettaa 
kumppaneita Allahin rinnalle palvottavaksi, on 
todellakin harhautunut kauas pois." (Koraani 4:116) 


Helvetin tulesta vapautuminen voidaan varmistaa 
olemalla tietoisia neljästä säännöstä, jotka Allah on 
maininnut Kirjassaan. 


Ensimmäinen sääntö 


Ensimmäinen sääntö on sen tietäminen, että 
uskottomat, joita vastaan Allahin lähettiläs (SAAS) 
taisteli, tunnustivat, että Allah tä'äälää on ainoa Luoja, 
Elättäjä ja Yksi, jonka Kädessä on kaikkien asioiden 
määräämisvalta. Kuitenkaan uskottomia ei pidetty 


muslimeina. [Tämä tarkoittaa, että pelkkä Allahin Herruuden 
tunnustaminen ei riittänyt siihen, että he olisivat täyttäneet 
muslimina olon vaatimukset. Heidän olisi pitänyt omistaa 


kaikki palvonnan teot Allahille yksin.] Tämä on todistettu 
Allahin sanoilla (merkityksen selitys): "Sano (oi 
Muhammad (SAAS)): Kuka antaa teille elatusta 
taivaasta ja maasta? Tai kuka omistaa kuulon ja näön? 
Kuka tuo kuolleesta esiin elävän ja elävästä kuolleen? 
Kuka päättää asioista? He tulevat vastaamaan: 'Allah'. 
Sano: Ettekö te sitten osoita hurskautta 

(Hänelle)?" (Koraani 10:31) 


Toinen sääntö 


Monijumalaiset väittävät: "Me emme kutsuneet heitä 
(epäjumalia). Me lähestyimme niitä vain etsiäksemme 
Allahin läheisyyttä ja että ne välittäisivät 

meille.” [Todiste, että epäjumalien kuvien palvominen on 
monijumalaisuutta] on annettu seuraavassa jakeessa 


(merkityksen selitys): "Varmasti, uskonto (palvonta ja 
kuuliaisuus) kuuluu Allahille ainoastaan. Ne, jotka 
ottavat Hänen lisäkseen äulijää' (suojelijoita, auttajia, 
herroja, jumalia) (sanovat): 'Mehän palvomme heitä 
vain, jotta he toisivat meidät lähemmäksi Allahia.' 
Totisesti, Allah tulee tuomitsemaan heidän välillään 
siltä, mistä he kiistelevät. Todella, Allah ei johdata 
häntä, joka on valehtelija ja uskoton." (Koraani 39:3) 


Todiste välittämisestä [tarkoittaa, että epäjumalien kuvien 
palvonta, helpotuksen ja tarpeiden täyttämisen anominen 


niiltä, ja niiden ottaminen välittäjiksi Allahille, on shirkiä] on 
annettu seuraavassa jakeessa (merkityksen selitys): 
"He palvovat Allahin lisäksi asioita, jotka eivät 
vahingoita eivätkä hyödytä heitä, ja he sanovat: 'Nämä 
puhuvat meidän puolestamme Allahin luona." Sano: 
'Ilmoitatteko te Allahille sellaista, mitä Hän ei tiedä 
taivaissa ja maassa?' Ylistetty ja Ylhäinen on Hän 
kaiken sen yläpuolella, mitä he liittävät kumppaneiksi 
(Hänelle)!" (Koraani 10:18) 


Välittämistä on kahdenlaista; kumottua ja 
vahvistettua. Kumottu välitys on se, jota etsitään 
muulta kuin Allahilta tarpeisiin, jotka vain Allah voi 
täyttää. Todiste on Allahin sanoissa (merkityksen 
selitys): "Oi te, jotka uskotte! Kuluttakaa siitä, mitä Me 
olemme antaneet teille elatukseksi ennen kuin Päivä 
tulee, jolloin ei tule olemaan mitään kaupantekoa, eikä 
ystävyyttä, eikä välitystä. Ne ovat uskottomat, jotka 


ovat dhaalimuuneja (vääryyden tekijöitä)." (Koraani 
2:254) 


fKommentoidessaan tätä jaetta ibn Kathiir rahimähullaah 
sanoi: Allah käskee Hänen palvelijoitaan kuluttamaan siitä, 
mitä Hän on antanut heille elatukseksi Hänen tielleen, 
hyväntekeväisyyteen, että he saattaisivat kasata palkkiotaan 
Herransa ja Omistajansa luona. Tästä syystä heidän tulisi 
kiirehtiä tekemään niin tässä maailmassa, ennen kuin Päivä - 
Ylösnousemuksen päivä - tulee, jolloin ei kaupanteosta, eikä 
ystävyydestä, eikä välityksestä tule olemaan hyötyä. Kukaan 
ei voi lunastaa itseään vapaaksi, eikä voi antaa lunnaita 
itsestään, vaikka hän olisi kuluttanut siihen tarkoitukseen 
maapallon kokoisen kasan kultaa. Eikä sukulaisuussuhde tule 
hyödyttämään häntä, sillä Allah, Ylhäinen, sanoo (merkityksen 
selitys): "Sitten kun trumpettiin puhalletaan, heidän 
joukossaan ei tule olemaan yhtään sukulaisuussuhdetta tuona 
Päivänä, eivätkä he tule kyselemään toinen 

toiseltaan." (Koraani 23:101). Eikä niiden välittämistä, joille 
välityksen oikeutus on annettu. 


Allahin, Ylhäisen, sanat (merkityksen selitys): "...Ne ovat 
uskottomat, jotka ovat dhaalimuuneja (vääryyden 
tekijöitä)." (Koraani 2:254), on, kieliopillisesti puhuttaessa, 
symbolisen lausekkeen subjekti, joka on sisällytetty saman 
lausekkeen predikaattiin tarkoittamaan, ettei ole ketään, joka 
on epäoikeudenmukaisempi tai pahempi vääryyden tekijä, kuin 
hän, joka tulee Allahin luokse uskottomana tuona päivänä. 
'Ata' ibn Dinarin on kerrottu sanoneen: Ylistys olkoon Allahille, 
joka sanoo (merkityksen selitys): "...Ne ovat uskottomat, 
jotka ovat dhaalimuuneja (vääryyden tekijöitä).", eikä 
sanonut: "Vääryyden tekijät ovat uskottomia." Allah tietää 
parhaiten.! 


[Allah tietää parhaiten. Syy 'Ata' ibn Dinarin lausumaan on se 
tosiasia, että jokainen uskoton on vääryyden tekijä, mutta 
jokainen vääryyden tekijä ei ole uskoton. Jotkut uskovat 
saattavat tehdä vääryyttä itselleen syyllistymällä isoihin tai 
pieniin synteihin, mutta he olisivat silti uskovia ja usko pysyy 
heidän kanssaan. Allah tietää parhaiten.] 


Vahvistettu välitys on se, mitä etsitään Allahilta. 
Allahin hyväksymä välittäjä on välittämisen 
etuoikeudella kunnioitettu henkilö, kun taas hän, jolle 
välitetään, on henkilö, jonka sanat ja teot ovat Allahille 
mieluisia. Sellaisille välittäminen suodaan vain Allahin 


luvalla. [Välittämistä etsitään Allahilta yksin, koska se on 
rajoitettu Hänelle; jokainen, joka etsii sitä muulta kuin 
Allahilta, syyllistyy shirkiin, ja hän täten tekee mitättömäksi 
oman tarkoituksensa ja tekee itsensä riistetyksi. Allah 
hyväksyy ainoastaan puhtaan uskon Hänen ykseyteensä, ja 
sallii välityksen vain niille, jotka pitävät yllä yksijumalaisuutta 


uskonaan.] Hän, Ylhäinen, sanoo (merkityksen selitys): 
"...Kuka on hän, joka voi välittää Hänelle paitsi Hänen 
Luvallaan?..." (Koraani 2:255) 


{Kukaan ei uskaltaisi välittää Allahille ilman Hänen lupaansa 
Allahin suuruuden, suurenmoisuuden ja ylpeyden vuoksi. 
Välityksen hädiithissä Allahin lähettiläs (SAAS) sanoi: "Minä 
etenen (Tuomiopäivänä) ja menen suulleni makaamaan 
Valtaistuimen alapuolelle. Allah pitää minut tässä asennossa 
niin kauan kuin Hän tahtoo, sitten tullaan sanomaan: 'Nosta 
pääsi ja sano, sinua tullaan kuulemaan, välitä ja välityksesi 
tullaan hyväksymään."" Allahin lähettiläs (SAAS) sanoi 


edelleen: "Sitten minun annetaan välittää tietylle määrälle 
ihmisiä ja annetaan päästää heidät sisään Gännään."? 


[Hän sanoo myös (merkityksen selitys): "...Eivätkä he voi 
välittää paitsi hänelle, johon Hän on tyytyväinen..." (Koraani 
21:28) 


Hän sanoo myös (merkityksen selitys): "Sano: 'Allahille kuuluu 
kaikki välitys'..." (Koraani 39:44)] 


Kolmas sääntö 


Profeetta (SAAS) ilmestyi (lähetettiin) ihmisten 
keskelle, jotka olivat jakautuneita uskonnossaan. 
Jotkut heistä palvoivat profeettoja ja hurskaita ihmisiä, 
ja jotkut palvoivat puita ja kiviä, kun taas toiset 
palvoivat aurinkoa ja kuuta. Allahin lähettiläs (SAAS) 
taisteli heitä kaikkia vastaan tekemättä eroa yhden ja 
toisen ryhmän välillä. Tämä oli Allahin sanojen 
soveltamista (merkityksen selitys): "Taistele heitä 
vastaan kunnes ei ole enää fitnää (epäuskoa ja 
monijumalaisuutta, eli muiden palvomista Allahin 
rinnalla) ja uskonto (palvonta) tulee kaikki olemaan 
Allahille Yksin (koko maailmassa)..." (Koraani 8:39) 


Todiste auringosta ja kuusta [eli todiste, että auringon, 
kuun, muiden tähtien ja planeettojen palvominen, ja 
uskominen, että ne vaikuttavat tämän maailman tapahtumiin, 


on shirkiä] on ilmoitettu Allahin sanoissa (merkityksen 


selitys): "Hänen tunnusmerkkiensä joukossa ovat yö ja 
päivä, ja aurinko ja kuu. Älkää kumartako aurinkoa 
älkääkä kuuta, mutta kumartakaa Allahia, joka on ne 
luonut, jos (todella) palvotte Häntä." (Koraani 41:37) 


Koskien enkeleitä [eli todiste tosiasiasta, että enkeleiden 
palvominen on shirkiä] on annettu seuraavassa jakeessa 
(merkityksen selitys): "Eikä Hän käskisi teitä ottamaan 
enkeleitä ja profeettoja herroiksi (jumaliksi) 

..." (Koraani 3:80) 


{Ibn Kathiir rahimähullaah käsitteli laajemmin tätä jaetta 
Täfsiirissään: "Allah ei velvoita teitä palvomaan muita kuin 
Allahia, olipa hän valtuutettu profeetta tai enkeli, joka on 
Allahia lähellä. Velvoittaisiko Allah epäuskon teille, kun te 
olette alistuneet Hänelle? (Tämä tarkoittaa) kukaan ei tee 
tätä paitsi hän, joka edistää muiden kuin Allahin palvomista; ja 
hän, joka tekee niin, edistää epäuskoa. Profeettojen 
tapauksessa, he saarnasivat Allahin, jolla ei ole kumppaneita, 
ykseyteen uskomista. Allah sanoo (merkityksen selitys): 
"Emmekä Me lähettäneet yhtään lähettilästä ennen sinua (oi 
Muhammad (SAAS)) kuin ilmoitimme hänelle (sanoen): 
Kenelläkään ei ole oikeutta tulla palvotuksi kuin Minulla 
(Allah), joten palvokaa Minua." (Koraani 21:25). Edellisessä 
jakeessa (3:80) oleva sana ""herroiksi" tarkoittaa jumalia 
Allahin rinnalla. Allah tietää parhaiten. 


Todiste profeetoista [eli heidän palvomisensa ja 
kutsumisensa on shirkiä] on annettu seuraavassa 
jakeessa (merkityksen selitys): "(Muista) kun Allah 
sanoo (Ylösnousemuksen Päivänä): 'Oi Jeesus, Marian 


poika! Sinäkö sanoit ihmisille: 'Palvokaa minua ja äitiäni 
kahtena jumalana Allahin rinnalla'?' Hän sanoo: 'Ylistys 
Sinulle! En minä voisi sanoa sellaista, mihin minulla ei 
ole oikeutta. Jos olisin sanonut niin, Sinä varmasti olisit 
tiennyt sen. Sinä tiedät, mitä minun sisälläni on, vaikka 
minä en tiedä, mitä Sinun sisälläsi on; todella, Sinä, vain 
Sinä, tiedät kaiken, joka on salattua."" (Koraani 5:116) 


Todiste hurskaista ihmisistä; se tarkoittaa, että heidän 
palvomisensa, kutsumisensa avuksi ja helpotukseksi, on 
shirkiä. [Allah on kaukana sen yläpuolella, mitä he liittävät 
Hänelle.] (Todiste) on seuraavassa jakeessa 
(merkityksen selitys): "Ne, joita he kutsuvat [kuten 
'lisaata (Jeesusta) - Maryamin (Marian) poikaa, 'Uzairia 
(Esraa), enkeleitä ja muita], haluavat (itselleen) tapoja 
Herransa (Allahin) luokse pääsyyn, mitä tulee, kenen 
heistä tulisi olla lähin; ja he ['lisaa (Jeesus), 'Uzair 
(Esra), enkelit ja muut] toivovat Hänen Armoaan ja 
pelkäävät Hänen Rangaistustaan. Totisesti sinun 
Herrasi Rangaistus on (jotain) pelättävää!" (Koraani 
17:57) 


{Imaami al-Bukhari kertoi, että 'Abdullah kommentoi yllä 
olevaa jaetta sanoen: "Ne olivat ginnien ryhmä, joita oli 
palvottu, ja sitten heistä tuli muslimeja." "Abdullah ibn Mas'ud 
(RAA) meni yksityiskohtiin: "Tämä jae viittaa ryhmään 
arabeja, joilla oli tapana palvoa ginnejä, mutta jälkimmäiset 
ottivat islamin vastaan, kun taas edelliset eivät olleet tietoisia 
siitä." Allah tietää parhaiten.) 


Todiste puista ja kivistä [eli siunausten etsiminen 
sellaisista kohteista kuten hurskaiden ihmisten haudat, 
eläinten uhraaminen tarpeiden täyttämiseksi ja helpotuksen 
saaminen hautojen kangaspäällysteitä tai sen rakenteita 


koskettamalla, tuomitaan kaikki shirkinä] on Allahin 
sanoissa (merkityksen selitys): "Oletteko sitten 
miettineet äl-Läätiä, ja äl-'Uzzää (kahta 
arabipakanoiden epäjumalista) ja Mänäätiä 
(arabipakanoiden toista epäjumalaa), 
kolmatta?" (Koraani 53:19-20) 


$Allah, Ylhäinen moittii pakanoita epäjumalien kuvien ja 
muiden palvonnan kohteiden palvomisesta, ja niille 
temppeleiden rakentamisesta, jotka muistuttavat Kä'bää, 
jonka khaliil-ur-Rahmään (Armeliaalle kaikkein rakastetuin) 
Abraham (AS) rakensi. Äl-Läät oli valkoinen kivi, jossa oli 
piirustuksia. Se oli suljettu verhottuun taloon, jonka ympärillä 
oli piha, jota Ta'ifin ihmiset, thagiifin heimo ja sen liittolaiset 
kunnioittivat syvästi, ja heillä oli tapana kerskailla sillä muille 
arabi heimoille (paitsi) goraishille. Kun taas äl-'Uzzää oli puu, 
joka oli suljettu verhottuun rakennelmaan, Näkhläksi 
kutsutussa paikassa Mekan ja Ta'ifin välissä, ja jolle oli 
määrätty palvelijoita. Myös goraishilaiset kunnioittivat sitä 
syvästi. Abu Sufyan, joka oli (tuohon aikaan) pakana, sitten 
sanoi muslimeille Uhudin taistelussa: "Meillä on äl-'"Uzzää, 
mutta teillä ei ole 'Uzzää." Allahin lähettiläs opasti 
kumppaneitaan: "Sano, Allah on meidän Tukijamme, eikä teillä 
ole tukijaa." Oadid löysi Mänäätin paikasta nimeltä Mushällel 
Mekan ja Medinan välistä. Khoza'an, al-awsin ja al-khazragin 
heimot kunnioittivat sitä syvästi äl-gäähilijjän eli ennen islamia 
olleena aikana, ja heillä oli tapana aloittaa häggin rituaalinsa 
tulemalla ensin sen luokse. Sitten Profeetta (SAAS) lähetti 
joitain kumppaneistaan hävittämään ne maan tasalle. Hän 


lähetti Khalid ibn al-Walidin, "Allahin esiin vedetyn miekan" 
pakanoita vastaan, hävittämään äl-'Uzzään maan tasalle. Hän 
teki niin ja sanoi: ""Uzzää, minä en usko sinuun. (Kukaan) ei 
ole velvollinen osoittamaan sinulle mitään ylistystä. Olen 
todistanut, kuinka Allah on häpäissyt sinut." Allahin lähettiläs 
lähetti myös al-Mughira ibn Shu'aban ja Abu Sufyanin 
hävittämään äl-Läätin maan tasalle. He tekivät niin ja 
rakensivat moskeijan sen paikalle Ta'ifiin. Mänäätille Allahin 
lähettiläs lähetti Abu Sufyanin, joka hävitti sen maan tasalle. 
On myös sanottu, että se oli 'Ali, joka hävitti sen maan 
tasalle. Profeetta (SAAS) tuli totuuden uskonnon kanssa, ja 
vilpittömällä omistautumisella Allahille, erottaen Allahin 
joukosta olemaan ainoa palvottu Jumala totuudessa, kumoten 
kaikki huonot tavat ja jokaisen monijumalaisen käytännön, 
joka saattoi tahrata täuhiidin eli yksijumalaisuuden puhdasta 
periaatetta. Hänen suurenmoiset kumppaninsa seurasivat 
esimerkkiä, ja niin tekivät heidän seuraajansa aina siihen 
aikaan saakka, jolle on tunnusomaista kaaos ja hämmennys, 
kun Saatana ja harhautuneet ihmiset valloittivat monien 
muslimien mielen, sitten epäjumalien palveleminen herätettiin 
henkiin, varsinkin nykyaikana, tietämättömyyden ja 
koristeellisten kuvien yhdistelmän aikana. Tukala tilanne on 
ollut ja on vallalla, kun oppineet ovat pysyneet vaiti, paitsi ne 
heistä, joiden Allah tahtoo puhuvan suoraan. Allahille me 
kaikki kuulumme ja Hänen luokseen me tulemme palaamaan.! 


Todiste yllä olevasta on annettu myös seuraavassa 
perimätiedon kertomuksessa: Abu Wagid al-Laithi 
(RAA) kertoi: "Me menimme Allahin lähettilään (SAAS) 
kanssa Hunäinin taisteluun. Me olimme vasta äskettäin 
tulleet epäuskosta islamiin. Pakanoilla oli lootuspuu 
nimeltään Dhäät Änwäät, jota heillä oli tapana palvoa ja 
johon he sitoivat aseensa. Kun me ohitimme sen, me 


sanoimme: 'Allahin lähettiläs! Tee meille dhäät änwäät 
kuten heillä on." Allahin lähettiläs (SAAS) sanoi: 'Allah 
on Suurin, nämä ovat käytäntöjä ja tapoja. Kautta 
Hänen, jonka Kädessä minun elämäni on, te olette juuri 
sanoneet, mitä Israelin lapset sanoivat Moosekselle 
(AS): "Tee meille jumala, kuten heillä on jumalia." Hän 
(SAAS) sanoi: 'Varmasti te olette tietämättömiä 
ihmisiä.' Profeetta (SAAS) sanoi edelleen: "Te tulette 
seuraamaan niiden tapoja, jotka olivat ennen teitä, se 
tarkoittaa juutalaisia ja nasaretilaisia."" (At-Tirmidhi) 


fKumppanit, jotka tekivät pyynnön Profeetalle (SAAS), olivat 
ottaneet islamin vastaan vasta äskettäin. He ajattelivat, että 
puun osoittaminen, johon he voisivat ripustaa aseensa, on 
asia, joka saattaisi miellyttää Allahia. He ainoastaan aikoivat 
etsiä Allahin mielihyvää tekemällä niin. He olivat liian uskollisia 
ja jaloja aikoakseen kapinoida Profeettaa (SAAS) vastaan, 
kuten Israelin lapset kapinoivat Moosesta (AS) vastaan. 
Kertomuksen loppu selitysten kanssa on mainittu kirjassa 
Täuhiid, joka on velvollisuus, jonka orjat ovat Allahille velkaa. 
Katso sitä, tulet löytämään siitä sen, mikä miellyttää sinua. 
Allah tietää parhaiten.! 


Neljäs sääntö 


Tämän päivän monijumalaiset ovat pahempia kuin 
islamin aikaisen vaiheen monijumalaiset; sillä niillä 
(monijumalaisilla), jotka elivät Allahin lähettilään 
(SAAS) aikana, oli tapana liittää Allahille kumppaneita 


helppouden aikoina, mutta heillä oli tapana olla 
vilpittömiä (palvonnassaan Allahille) vaikeuksien 
aikoina. Kun taas tämän päivän monijumalaiset liittävät 
kumppaneita Allahille sekä helppouden että vaikeuksien 
aikoina. Allah viittaa tähän sanoen (merkityksen 
selitys): "Kun he astuvat laivaan, he kutsuvat Allahia 
avuksi tehden uskonsa puhtaaksi ainoastaan Hänelle; 
mutta kun Hän tuo heidät turvallisesti maihin, katso, he 
antavat osan palvonnastaan muille." (Koraani 29:65) 


[Täten näemme useiden niiden, jotka palvovat hurskaita 
ihmisiä sekä sheikkien ja mestareiden hautoja, olevan 
vilpittömiä heidän kutsumisessaan Allahin rinnalla ja heiltä 
avun pyytämisessä sekä helppouden että vaikeuksien aikoina. 
Jotkut heistä muuttuvat vilpittömämmiksi 
monijumalaisuudessaan, kun he kokevat vaikeampia aikoja. 
Päinvastoin kuin aikaiset pakanat, joilla oli tapana liittää 
kumppaneita Allahille ainoastaan helppouden aikoina, ja heillä 
oli tapana kääntyä vilpittömin pyynnöin ainoastaan Allahin 
puoleen ahdingon aikoina, tämän päivän pakanat ovat 
itsepintaisia monijumalaisissa tavoissaan anoen ja rukoillen 
kuolleita hurskaita ihmisiä. Valitettavasti! Ei ole kykyä eikä 
voimaa (muuttaa vallitsevaa tilannetta) paitsi Allahin, 
Korkean, Suuren avun kautta. Tätä rukousta kutsutaan 
"häwgaläksi", ja se sanotaan aikoina, jolloin ollaan heikkoja ja 
kykenemättömiä muuttamaan pahaa tilannetta. Allah tietää 
parhaiten. 


Allah puhuu totta, ja Hän on Yksi, joka johdattaa oikeaan 
suuntaan. Allah, ylistys olkoon Hänelle, sanoo (merkityksen 
selitys): "Totisesti jos kysyt heiltä: 'Kuka loi taivaat ja maan?' 
Varmasti he tulevat sanomaan: 'Allah (on luonut ne).' Sano: 


"Sanokaa minulle sitten, asiat, joita te kutsutte avuksi Allahin 
lisäksi - jos Allah aikoisi jotain vahinkoa minulle, voisivatko ne 
poistaa Hänen vahinkonsa? Tai jos Hän (Allah) aikoisi jotain 
armoa minulle, voisivatko ne estää Hänen armonsa?' Sano: 
'Allah on riittävä minulle; Häneen niiden, jotka luottavat 
(uskovat), tulee laittaa luottamuksensa."" (Koraani 39:38) 


Hän sanoo myös (merkityksen selitys): "Eikö Hän, joka vastaa 
hädässä olevalle, kun hän kutsuu Häntä, ja joka poistaa pahan, 
ja tekee teistä maan perijöitä sukupolvi toisensa jälkeen, ole 
(parempi kuin teidän jumalanne)? Onko Allahin kanssa mitään 
iläähiä (jumalaa)? Vähänpä te muistatte!" (Koraani 27:62) 


Hän sanoo myös (merkityksen selitys): "Hän liittää yön 
päivään (yön tuntien väheneminen lisätään päivän tunteihin), 
ja Hän liittää päivän yöhön (päivän tuntien väheneminen 
lisätään yön tunteihin). Hän on alistanut auringon ja kuun: 
kukin kulkee radallaan määrätyn ajan. Sellainen on Allah, 
teidän Herranne; Hänen on valtakunta. Ne, joita te rukoilette 
tai kutsutte Hänen sijaansa, eivät omista edes gitmiiriä 
(taatelinkiven päällä olevaa ohutta kalvoa). Jos te kutsutte 
(tai huudatte) niitä avuksi, he eivät kuule teidän huutoanne; ja 
jos (mikäli) he kuulisivat, he eivät voisi suoda teille sitä 
(teidän pyyntöänne). Ylösnousemuksen päivänä he tulevat 
kieltämään sen, että te palvoitte heitä. Eikä kukaan voi 
ilmoittaa sinulle (oi Muhammad (SAAS)) kuten Hän, joka on 
Kaikkitietävä (kaikesta)." (Koraani 35:13-14) 


Hän sanoo myös (merkityksen selitys): "Kuka on enemmän 
harhautunut kuin hän, joka huutaa (kutsuu avuksi) Allahin 
lisäksi niitä, jotka eivät tule vastaamaan hänelle 
Ylösnousemuksen päivään saakka, ja jotka ovat (jopa) 
tietämättömiä hänen huudoistaan (avuksi kutsumisestaan) 
heille? Kun ihmiskunta kootaan (Ylösnousemuksen päivänä), 


he (väärät jumalolennot) muuttuvat heidän vihollisikseen ja 
tulevat kieltämään palvomisensa." (Koraani 46:5-6) 


Allah on Yksi, joka johdattaa suoralle tielle, eikä ole mitään 
voimaa tai kykyä, paitsi Allahin kautta. 


Allah tietää parhaiten.] 


[Loppusanat 


Allah, Mahtava ja Kaikkein korkein, on maininnut 
Koraanissa, että aikaisemmin eläneillä mushrikuuneilla 
oli tapana omistaa palvontansa puhtaasti Hänelle 
vaikeuksien aikana; näinä aikoina he eivät kutsuneet 
apuun epäjumaliaan tai luotuja olentoja, sen sijaan he 
kutsuivat apuun Allahia Yksin, Häntä, joka on vapaa 
kaikesta epätäydellisyydestä, Kaikkein korkeinta. Tästä 
huolimatta he ovat Helvetin asukkaita. 


Allah, Kaikkivaltias, sanoo (merkityksen selitys): "Kun 
vahinko yltää teihin merellä, ne, joita te kutsutte, 
katoavat teiltä paitsi Hän (Allah Yksin). Mutta kun Hän 
tuo teidät turvaan maihin, te käännytte pois 
(Hänestä). Ihminen on aina kiittämätön." (Koraani 
17:67) 


Allah, Kaikkivaltias, sanoo (merkityksen selitys): "Kun 
aalto peittää heidät kuin varjot (kuten pilvet tai 
meriveden vuoret), he kutsuvat Allahia avuksi tehden 
rukouksensa ainoastaan Hänelle. Mutta kun Hän tuo 
heidät turvallisesti maalle, heidän joukossaan on niitä, 
jotka jäävät (uskon ja epäuskon) väliin. Mutta kukaan 
ei kiellä Meidän merkkejämme, paitsi jokainen petollinen 
kiittämätön." (Koraani 31:32) 


Suurimmalla osalla aikaisemmin eläneistä 
mushrikuuneista oli kunnioitettavia piirteitä ja 
ominaisuuksia kuten vieraan kunnioittaminen ja muita 
asioita. He myös tunnustivat ja vahvistivat, kuten 
Koraanissa on mainittu, että Allah (TWT) on Luoja, 
maailmankaikkeuden Alkuunpanija ja Omistaja, ja että 
Hän (SWT) Yksin antaa elatusta, ylläpitää asioita, 
suojelee, parantaa, antaa elämän, ottaa elämän ja niin 
edelleen. Kuitenkin he olivat vajonneet takaisin 
palvomaan epäjumalien kuvia, ja he väittivät, että ne 
välittäisivät heidän puolestaan ja toisivat heidät 
lähemmäksi Allahia. Täten tämä oli se syy ja oikeutus, 
miksi he suuntasivat joitakin palvonnan tekoja, kuten 
esimerkiksi pyynnön, rituaalisen teurastuksen, 
rakkauden, pelon, toivon, luottamuksen näille 
epäjumalien kuville. Siitä huolimatta, että he 
tunnustivat Allahin Luojaksi ja maailmankaikkeuden 
Alkuunpanijaksi ja Omistajaksi, he eivät säästyneet 
Allahin rangaistukselta. 


Mitä nykyajan mushrikuuneihin tulee, heidän shirkinsä 
on jatkuvaa niin helppouden kuin vaikeuksienkin aikana. 
He eivät palvo Allahia puhtaasti edes vaikeuksien 
aikana. Päinvastoin, vaikeuksien aikana heidän shirkinsä 
muuttuu vieläkin pahemmaksi. Voimme esimerkiksi 
huomata, että jotkut heistä kutsuvat apuun kuolleita 
hurskaina pitämiään ihmisiä, jotka todellisuudessa 
olivat vain syntisiä ja halveksittavia ihmisiä. Vaikka nuo 
kuolleet ihmiset olisivatkin olleet hurskaita, he eivät 
pysty vallitsevassa tilanteessaan (ollessaan kuolleita) 
auttamaan edes itseään, kuinka he siis voisivat auttaa 
muita! 


Jos aikaisemmin eläneitä mushrikuuneja rangaistiin, 
vaikka he olivat vilpittömiä palvonnassaan Allahille 
vaikeuksien aikana, mitä voidaan sanoa tämän päivän 
epäuskovista ja niistä, jotka eivät tunnusta Allahia 
lainkaan Luojakseen! Heidän joukossaan on niitä, jotka: 


e % palvovat Saatanaa. 

% palvovat epäjumalien kuvia ja hautoja. 

% palvovat Mariaa, hänen poikaansa Jeesusta (AS) 
ja muita, jotka he ovat korottaneet pyhimyksiksi. 
Roomalaiskatolisen kirkon katekismuksessa 
vuodelta 1994 sanotaan: "Kaikkein muinaisimmista 
ajoista Siunattua Neitsyttä on kunnioitettu tittelillä 
'Jumalan äiti', jonka suojelukseen uskolliset 
lentävät kaikissa heidän vaaroissaan ja 
tarpeissaan..." (S. 253, #971) 


"Jo kristinuskon varhaisemmista ajoista lähtien 
autuasta Neitsyttä on kunnioitettu arvonimellä 
'Jumalan synnyttäjä" ... Jumalallisen äitiytensä 
lahjan ja tehtävän vuoksi, joka yhdistää hänet 
Poikaansa, Lunastajaan, sekä erityisten 
armolahjojensa takia Neitsyt liittyy kiinteästi myös 
Kirkkoon. Jumalan synnyttäjä on Kirkon perikuva, 
kuten jo pyhä Ambrosius opettaa, nimittäin 
uskossa, rakkaudessa ja täydellisessä 
yhdistymisessä Kristukseen..." (Vatikaanin toisen 
kirkolliskokouksen konstituutio "Kirkosta", n:ot 
66,63) 


"Täten Siunattua Neitsyttä rukoillaan kirkossa 
Puolestapuhujan, Auttajan, Hyväntekijän ja 
Välittäjän arvonimien alla." (Roomalaiskatolisen 
kirkon katekismus vuodelta 1994, s. 252, 4969) 


"Pyytämällä Mariaa rukoilemaan meidän 
puolestamme, me tunnustamme itsemme köyhiksi 
syntisiksi ja me puhumme 'Armon Älidille', 
Kaikkipyhälle ... Toivottakoon hän meidät 
tervetulleiksi, kuten meidän äitimme, meidän 
kuolemamme hetkellä johtaakseen meidät 
poikansa, Jeesuksen, luokse 
paratiisiin." (Roomalaiskatolisen kirkon katekismus 
vuodelta 1994, s. 644, #2677) 


"Todistajat, jotka ovat menneet meitä edellä 
valtakuntaan, varsinkin ne, jotka kirkko tunnistaa 
pyhimyksiksi, jakavat rukouksen elävässä 
traditiossa heidän elämänsä esimerkillä ... He 
katsovat Jumalaa, ylistävät häntä ja jatkuvasti 
tuntevat huolta niistä, jotka he ovat jättäneet 
maahan. Heidän välityksensä on heidän kaikkien 
korkein palveluksensa Jumalan suunnitelmaan. Me 
voimme ja meidän tulisi pyytää heitä välittämään 
meidän puolestamme ja koko maailman 
puolesta." (Roomalaiskatolisen kirkon katekismus 
vuodelta 1994, s. 645, 142683) 


"Pyhät kuvat kirkoissamme ja kodeissamme on 
tarkoitettu herättämään ja ravitsemaan uskoamme 
Kristuksen mysteeriin. Kristuksen ikonin ja hänen 
pelastustyönsä välityksellä se on hän, jota me 
Ihailemme. Pyhän Jumalan äidin, enkeleiden ja 
pyhimysten pyhien kuvien kautta me 
kunnioitamme syvästi niiden esittämiä 
henkilöitä." (Roomalaiskatolisen kirkon katekismus 
vuodelta 1994, s. 307, 41192) 


% palvovat Allahin lähettiläs Jeesusta (AS), jota he 
pitävät Herranaan. "Mehän uskomme, että meidät pelastaa 
yksin Herran Jeesuksen armo..." (Ap. t. 15:11) 


"Jumala herätti Kristuksen kuolleista ja korotti 
hänet taivaaseen. Näin Jumala vahvisti Kristuksen 


sovitustyön. Kristuksen ylösnousemuksessa ovat 
läisen elämän voimat murtautuneet meidän 
maailmaamme. Kristus on noussut kuolleista 
esikoisena kuoloon nukkuneista. Hän elää, ja hänen 
omansa saavat elää hänen kanssansa. Nyt Kristus 
Istuu Isän oikealla puolella ja rukoilee puolestamme. 
Hän on meidän elävä Herramme, joka tahtoo olla 
luonamme joka päivä; jota me palvelemme ja jonka 
me odotamme palaavan kirkkaudessaan." (Suomen 
evankelis-luterilaisen kirkon katekismus, 1991) 


"Kristuksen seurakunta uskoo ja tunnustaa: Minä 
uskon, että Jeesus Kristus, totinen Jumala, Isästä 
lankaikkisuudessa syntynyt, ja myös totinen 
ihminen, syntynyt neitsyt Mariasta, on minun 
Herrani, joka on lunastanut minut, kadotetun ja 
tuomitun ihmisen, ostanut ja voittanut minut 
vapaaksi kaikista synneistä, kuolemasta ja 
perkeleen vallasta, ei kullalla eikä hopealla, vaan 
pyhällä, kalliilla verellään ja viattomalla 
kärsimisellään ja kuolemallaan; että minä olisin 
hänen omansa ja eläisin hänen valtakunnassaan 
hänen alamaisenaan ja palvelisin häntä 
lankaikkisessa vanhurskaudessa, viattomuudessa ja 
autuudessa, niin kuin hän on noussut kuolleista, 
elää ja hallitsee iankaikkisesti. Tämä on varmasti 
totta." (Suomen evankelis-luterilaisen kirkon 
katekismus, 1991) 


% eivät tiedä pitäisikö heidän palvoa itseään, koska 
heidän mielestään Jumala vallitsee kaikissa 
luoduissaan tai on muuttunut lihaksi kaikkeen. 
Tämä on joidenkin suufen ajattelutapa ja eräs 
suuni, ibn "Arabi, joka on haudattu Damaskokseen, 
on sanonut: "Herra on orja ja orja on Herra. Toivon 
vain, että tietäisin, kumpi on mukälläf (aikuinen 
järjissään oleva ihminen, jonka Allah on määrännyt 
tekemään sarjan tehtäviä ja velvollisuuksia, käskyjä 
ja kieltoja, ja häneltä tullaan kysymään sen 
perusteella, kuinka hyvin hän on suorittanut 
velvollisuutensa)." 


Tämä syntinen suufi on sanonut myös: "Koira ja 
sika eivät ole muuta paitsi meidän jumalamme, eikä 
Jumala ole muuta kuin munkki kirkossa." 


Hallaj (eräs suut Bagdadista) lausui: "Minä olen 
Hän [eli Rabb (Herra)] ja Hän on minä." Perustuen 
hänen lausuntoonsa, jota hän ei suostunut 
peruuttamaan, oppineet olivat yksimielisiä, että 
hänet tulisi teloittaa uskosta luopuneena. Allah on 
Korkea ja Ylhäinen tällaisten ihmisten sanontojen 
yläpuolella. 


% kieltävät Luojansa olemassaolon, vaikka 
Korkeimman Luojan olemassaolon tunnustaminen 
on jotain, mikä on synnynnäistä ihmisen psyykelle, 
eivätkä ketkään muut paitsi ylimieliset ja 


omahyväiset ihmiset kiellä sitä. Teoriat ja 
todisteet, jotka kieltävät Luojan olemassaolon, 
kuten esimerkiksi evoluutioteoria, eivät tule 
kestämään aikojen kuluessa ja murentuvat lopulta. 
Useat tieteilijät, jotka ovat aikaisemmin pyrkineet 
selittämään maailmankaikkeuden monimutkaisuutta 
ja käsittämätöntä olemusta täysin riittämättömillä 
ja älyllisesti epäuskottavilla teorioilla, ajattelevat 
nyt, että maailmankaikkeudella on voimallinen 
alkuunpanija ja luoja. 


Joten suurin sorto ja anteeksiantamaton synti on 
palvoa, suoraan tai epäsuorasti, mitä tahansa henkilöä, 
paikkaa tai asiaa, paitsi Allahia, Yhtä todellista Jumalaa. 
Tämä on syystä, että jokaisella sielulla on 
synnynnäinen taipumus palvoa Häntä Yksin. Joten 
Islamin vastaanottaminen on yksinkertaisesti 
palaamista takaisin henkilön todelliseen luontoon, 
luonnolliseen uskoon ja Luojan, Allahin, palvomiseen. 
Islam ei ole pelkästään Luojan tunnustamista, jonka 
olemassaolo on kiistämätön tosiseikka, mutta se on 
kaikkien palvonnan tekojen - olivatpa ne tunteita 
sydämessä, puhetta kielellä tai raajojen tekoja - 
ohjaamista, Allahille Yksin. Tällä tavoin vapaudutaan 
alistumisesta ja orjuudesta luoduille asioille, olivatpa ne 
epäjumalien kuvia, rahaa, pelkkiä ihmisiä, profeettoja, 
tai käsitteitä, kuten maallinen arvoasema, maine ja 
voima. Kuten eräs muslimikenraali sanoi lähestyessään 


ei-muslimien kansaa: "Me olemme tulleet 
vapauttamaan jokaisen, jonka Allah tahtoo (vapauttaa) 
Hänen orjiensa joukosta, ihmisten palvonnasta kaikkien 
ihmisten Herran palvontaan." 


Korkeimpana luotuna älykkyytenä ihmiskunta on 
vastuussa teoistaan ja sitä tullaan väistämättä 
pitämään tilivelvollisena niistä. Joten pelastuksen 
täytyy olla maailmanlaajuisesti saatavilla, eikä 
rajoitettu joillekin ihmisille, tiettyyn paikkaan tai aikaan. 
Ikuisen onnellisuuden tiellä ei voi olla 
uudelleensyntymisen estettä, pappien välitystä 
ihmisten ja Jumalan välillä ja niin edelleen. Islam on 
helppo, järkevä ja käytännöllinen. Suurin painotus on 
Allahin ja Häntä tarvitsevien orjien, ihmiskunnan, 
läheisessä ja henkilökohtaisessa suhteessa. Allah, 
Ylhäinen, sanoo (merkityksen selitys): "Kun Minun 
palvelijani kysyvät sinulta (oi Muhammad (SAAS)) 
Minusta, sitten (vastaa heille), Minä olen todellakin 
(heidän) lähellään (Minun Tietoni kautta). Minä vastaan 
rukoilijan rukoukseen, kun hän kutsuu Minua (ilman 
välittäjää tai puolestapuhujaa). Joten antakoon heidän 
totella Minua ja uskoa Minuun, niin että heitä 


johdatettaisiin oikein." (Koraani 2:186)] Tämä 
hakasuluissa oleva teksti on meidän lisäyksemme. 


